rejauldu/bengali-wikipedia huggingface dataset:
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  Aishik Rehman (আলাপ) ০৫:৩২, ১৫ ডিসেম্বর ২০২৩ (ইউটিসি) সালমান মুক্তাদির   – (অপসারণের প্রস্তাবনা দেখুনলগ দেখুন) () উল্লেখযোগ্যতা (ব্যক্তি) মানদন্ড পূরন করে নাই এবং কোনো উল্লেখযোগ্য কাজ বা পুরস্কার পাই নাই।মো. জনি হোসেন  (আলাপ) ২০:১৩, ৮ ডিসেম্বর ২০২৩ (ইউটিসি)  সালমান উইকিপিডিয়ায় থাকার জন্য উল্লেখযোগ্য কিনা সেটা আলোচনা সাপেক্ষ, কিন্তু তিনি বেশ জনপ্রিয় কিংবা বিতর্কিত বিভিন্ন বিষয়ের জন্য। নিবন্ধের ভাষাশৈলী গুণমুগ্ধ ভক্তের। অনেকটা পত্রিকার প্রতিবেদনের মতো করে লেখা। নিবন্ধটি উল্লেখযোগ্য হলে অবশ্যই ভাষাশৈলীর পরিবর্তন আনতে হবে। — ফেরদৌস •  ০৮:৫৮, ১১ ডিসেম্বর ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ইলেকট্রনিক আর্টস (ইএ) () একটি আন্তর্জাতিক ভিডিও গেম নির্মাতা ও বাজারজাতকারী প্রতিষ্ঠান। ১৯৮২ সালে ট্রিপ হকিন্স এই কোম্পানি প্রতিষ্ঠা করেন। ইলেকট্রনিক আর্টস কম্পিউটার গেম উন্নয়নের ক্ষেত্রে এক অগ্রগণ্য প্রতিষ্ঠান। কম্পিউটার গেমের নকশা, উন্নয়ন, প্রোগ্রামিং-এর ক্ষেত্রে ইলেকট্রনিক আর্টস একটি প্রখ্যাত কোম্পানি। ১৯৮০ এর শেষের দিকে ইএ কম্পিউটারের জন্য গেম প্রকাশ করত। ১৯৯০ এর দশকে কোম্পানিটি ভিডিও গেম নির্মাণ করা শুরু করে। ইএ পরবর্তিতে কয়েকটি সফল গেম নির্মাতা কোম্পানি অধিগ্রহণের মাধ্যমে বড় কোম্পানিতে পরীনত হয়। ২০০০ এর শুরুর দিকে ইএ পৃথিবীর অন্যতম সফল ও বড় গেম নির্মাতা কোম্পানিতে পরিণত হয়। ২০০৮ অর্থবছরে ইএ-এর বিক্রয়লব্ধ আয় ছিল ৪০২ কোটি ডলার।EA Reports Fourth Quarter And Fiscal Year 2008 Results (PDF) from Thomson Reuters ইএ-এর অধিকাংশ সফল গেম ক্রীড়া বিষয়ক যা ইএ স্পোর্টস লেবেলের অধীনে প্রকাশিত হয়। এসব গেমের মধ্যে উল্লেখযোগ্য হল নিড ফর স্পিড, মেডেল অফ অনার, ব্যাটলফিল্ড, বার্নআউট, কমান্ড এন্ড কঙ্কার। রক ব্যান্ড মিউজিক ভিডিও গেম সিরিজের বিপণনকারী প্রতিষ্ঠানও ইএ। ২০০৮ এর মার্চে শেষ হওয়া অর্থবছরে ইএ ১০৮ কোটি ডলার লোকসানের সম্মুখীন হয়েছে। এই অর্থবছরে কোম্পানিটি প্রায় ৪২০ কোটি ডলার আয় করেছে যা বিগত বছরের ৩৬০ কোটি ডলার আয়ের তুলনায় প্রায় ১৫% বেশি।EA loses over $1 billion in fiscal 2009, cuts Q4 loss from vg247.com   কোম্পানির গঠন   EA Games  Criterion Games  EA Digital Illusions CE (formerly Digital Illusions Creative Entertainment, DICE)  DICE Los Angeles  Ghost Games  Visceral Games (formerly EA Redwood Shores)  EA Bioware  BioWare Edmonton  BioWare Austin  BioWare Montreal  ইএ স্পোর্টস  EA Tiburon (Florida)  EA Canada (Burnaby)  EA Maxis  Maxis Emeryville  The Sims Studio  EA Salt Lake  EA All Play  PopCap Games  EA Mobile  Firemonkeys Studios   তথ্যসূত্র    বহিঃসংযোগ        ইলেকট্রনিক আর্টস – মোবিগেমসে ইএ-এর প্রোফাইল  ইএ মোবাইল মোবাইলগেমসডিবিতে ইএ-এর প্রোফাইল (মুক্ত মোবাইল গেম ডাটাবেস)          বিষয়শ্রেণী:মার্কিন যুক্তরাষ্ট্রের ভিডিও গেম কোম্পানি বিষয়শ্রেণী:ভিডিও গেম উন্নয়ন কোম্পানি বিষয়শ্রেণী:ভিডিও গেম প্রকাশক বিষয়শ্রেণী:ভিডিও গেম বিকাশকারী বিষয়শ্রেণী:ক্যালিফোর্নিয়া ভিত্তিক বিনোদন কোম্পানি বিষয়শ্রেণী:মার্কিন যুক্তরাষ্ট্রে সদর দফতর বহুজাতিক কোম্পানি
খরখোদা () ভারতের হরিয়ানা রাজ্যের সোনিপাত জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে খরখোদা শহরের জনসংখ্যা হল ১৮,৭৫৮ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৪%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে খরখোদা এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:হরিয়ানার শহর ও নগর  en:Kharkhoda (Haryana)
আবদুল্লাহ আল-সালেম () কুয়েত সিটির একটি অঞ্চল। এটি ফাইহা, শুওয়াইখ, নুজহা, কাইফান এবং শামিয়ার পাশাপাশি কুয়েতের ধনী পরিবারগুলির বসবাসের এলাকা হিসেবে পরিচিত। এই এলাকার জমির আকার ৭৫০ থেকে ১২৫০ বর্গমিটার পর্যন্ত হয় এবং ২০০০ সালের শুরুর দিকে ১০০০ বর্গমিটারের একটি জমির গড় মূল্য ১ থেকে ২ মিলিয়ন কুয়েতি দিনার (প্রায় ৩.৩ থেকে ৬.৬ মিলিয়ন মার্কিন ডলার)।আল-মুদাইরেস, আবদুল্লাহ। কুয়েতের উপশহর। ২ ফেব্রুয়ারি ২০০৩   জনমিতি  পাবলিক অথরিটি ফর সিভিল ইনফরমেশন অনুসারে এখানে ২২,৪২৯ জন বাসিন্দা রয়েছে। এর মধ্যে ৫১.৪৪% কুয়েতি, ৪২.৬৫% এশীয়, ৪.৪৫% অন্যান্য আরব জনগোষ্ঠী, ১.১৬% আফ্রিকান, ০.২০% উত্তর আমেরিকান, এবং ০.০৯% ইউরোপীয়।   অবস্থান  আবদুল্লাহ আল-সালেম প্রথম এবং দ্বিতীয় রিং রোডের মধ্যবর্তী একটি কৌশলগত এলাকায় অবস্থিত। এটি কুয়েত সিটির নিকটে। গাড়িতে কুয়েত সিটিতে পৌঁছাতে সময় লাগে প্রায় ৫-১০ মিনিট। আবদুল্লাহ আল-সালেম শামিয়ার পূর্বে এবং মানসুরিয়ার পশ্চিমে অবস্থিত।   ব্লকসমূহ  এই এলাকা চারটি ব্লকে বিভক্ত। ব্লক ১ আয়তনের দিক থেকে বৃহত্তম, যা উত্তরে অবস্থিত। ব্লক ২, ৩ এবং ৪ দক্ষিণে ব্লক ১ এর পরে অবস্থিত। পশ্চিম থেকে পূর্বে ক্রমানুসারে ব্লক ৪, ব্লক ৩ এবং ব্লক ২ অবস্থিত।   তথ্যসূত্র   বিষয়শ্রেণী:নগর বিষয়শ্রেণী:কুয়েতের শহর
ফ্রাঙ্কোর স্বপ্ন আর মিথ্যা ১৯৩৭ সালে তৈরি করা পাবলো পিকাসোর দুটি মুদ্রিত পাতার একটি ধারাবাহিক সৃষ্টিকর্ম যার মধ্যে ১৮টি পৃথক ছবি ও একটি সংযুক্তি গদ্য কবিতা রয়েছে। প্রতিটি শীটে ৩x৩ গ্রিডে সাজানো নয়টি ছবি রয়েছে। ৮ জানুয়ারি ১৯৩৭ সালে প্রথম ১৪টিতে এচিং ও অ্যাকোয়াটিন্ট করা হয়। বাকি চারটি ছবি পরে ৭ জুন ১৯৩৭ সালে অ্যাকোয়াটিন্ট ব্যবহার ছাড়াই দ্বিতীয় মুদ্রণ প্লেটে যুক্ত করা হয়েছিল।The Metropolitan Museum of Art: Dream and Lie of Franco, 1937National Gallery of Victoria: An Introduction to GuernicaPBS: Picasso's commitment to the cause     পিকাসোর প্রথম প্রকাশ্য রাজনৈতিক সৃষ্টিকর্ম হিসেবে "ফ্রাঙ্কোর স্বপ্ন আর মিথ্যা" গুরুত্বপূর্ণ এবং এটি তার প্রতীকী রাজনৈতিক চিত্রকর্ম গের্নিকার পূর্বরূপ। এই খোদাইকৃত চিত্রকর্মগুলো স্পেনের জেনারেলিসিমো ফ্রান্সিস্কো ফ্রাঙ্কোর স্পেন ও এর সংস্কৃতি ধ্বংস করার সময় তাকে বিভিন্ন হাস্যকর ছদ্মবেশে দেখিয়ে তার রক্ষণশীল স্পেনীয় সংস্কৃতি ও মূল্যবোধের প্রতিনিধিত্ব এবং সুরক্ষার দাবিকে ব্যঙ্গ করে। কবিতাটি "অশুভ লক্ষণ"-এর নিন্দা করে।Michigan Today: Picasso's War ১৯৩৭ সালের জুনে যোগ করা চারটি ছবির মধ্যে তিনটি সরাসরি গের্নিকার গবেষণার সাথে সম্পর্কিত।  স্পেনীয় প্রজাতান্ত্রিক সরকারের জন্য তহবিল সংগ্রহের উদ্দেশ্যে ছবিগুলো পৃথকভাবে মূলত পোস্টকার্ড হিসেবে প্রকাশিত হওয়ার লক্ষ্যে তৈরি করা হয়েছিল এবং ১৯৩৭ সালের বিশ্ব মেলার স্পেনীয় প্যাভিলিয়নে বিক্রি করা হয়েছিল, যদিও সৃষ্টিকর্মের কোনও মুদ্রণ পোস্টকার্ড আকারে তৈরি বা বিক্রি করা হয়েছিল কিনা তা স্পষ্ট নয়।  ১৯৩৭ সালের অক্টোবরে দ্য স্পেক্টেটর-এর জন্য খোদাইকৃত চিত্রকর্মের পর্যালোচনায় শিল্পকলা ঐতিহাসিক (এবং কেমব্রিজ ফাইভ গুপ্তচর দলের সদস্য) অ্যান্থনি ব্লান্ট অভিযোগ করেছিলেন যে এই কাজটি "সীমাবদ্ধ নন্দনতত্ত্ববিদদের গোষ্ঠীর বাইরে পৌঁছাতে পারেনি"। অন্যদিকে সমালোচক ও লেখক জন গোল্ডিং দাবি করেছেন যে "পিকাসোর অন্য যেকোনো কাজের চেয়ে ফ্রাঙ্কোর স্বপ্ন আর মিথ্যা চিন্তা, লেখা ও দৃশ্য চিত্রকল্পের মধ্যকার পার্থক্যকে সবচেয়ে বেশি গুড়িয়ে দেয়, যেমনটি পরাবাস্তববাদীরা এত আবেগের সাথে তা চাইতো।"   আরও দেখুন   এই জানোয়ারদের হত্যা করতে হবে, ১৯৭১ সালে কামরুল হাসান কর্তৃক সাদৃশ্যপূর্ণ সৃষ্টিকর্ম   তথ্যসূত্র    নির্বাচিত গ্রন্থপঞ্জি     বহিঃসংযোগ  Lambiek Comiclopedia article about Pablo Picasso, which also discusses The Dream and Lie of Franco.  বিষয়শ্রেণী:১৯৩৭-এর সৃষ্টিকর্ম বিষয়শ্রেণী:পাবলো পিকাসোর সৃষ্টিকর্ম বিষয়শ্রেণী:রাজনৈতিক শিল্প
হেস্টিংস ভারতের পশ্চিমবঙ্গ রাজ্যের কলকাতা জেলার মধ্য কলকাতার একটি অঞ্চল।   ইতিহাস  থাম্ব|হেস্টিংসে সৈনিক পার্ক যুদ্ধের ট্যাঙ্ক হেস্টিংস অঞ্চলটি প্রথমে একটি মুসলিম সমাধিস্থল ছিল, তারপরে ফোর্ট উইলিয়াম তৈরির শ্রমিকদের জন্য 'কুলি বাজার' হয়ে ওঠে এবং অবশেষে অর্ডেন্স এবং কমিসিটারি বিভাগের লোকদের একটি জনপদে পরিণত হয়েছিল।Nair, P. Thankappan, The Growth and Development of Old Calcutta, in Calcutta, the Living City, Vol. I, p. 18, Edited by Sukanta Chaudhuri, Oxford University Press, 1995 edition.  এটি মূলত শহরের সামরিক অঞ্চল এবং ফোর্ট উইলিয়াম, লাস্কার ওয়ার মেমোরিয়াল এবং অর্ডনেন্স ক্লাব, পাশাপাশি রেসকোর্স সহ বেশ কয়েকটি দর্শনীয় স্থান রয়েছে।  ১৮৮৮ সাল থেকে, ২৫ সদ্য সংগঠিত পুলিশ বিভাগের  একটি হ্যাস্টিংসে অবস্থিত।  এই অঞ্চলেই নগরীর অন্যতম প্রধান সড়ক বিদ্যাসাগর সেতুর সাথে কলকাতা শহরের যোগাযোগ করে।  হুগলি নদী পার হয়ে একটি দুর্দান্ত ঝুলন্ত সেতুটি ১৯৯২ সালে শেষ হয়েছিল।   ভূগোল    পুলিশ জেলা  হেস্টিংস থানাটি কলকাতা পুলিশের দক্ষিণ বিভাগের একটি অংশ। এটি ৫, মিডিল রোড, কলকাতা -৭০০০২২ এ অবস্থিত।  টালিগঞ্জ মহিলা থানার দক্ষিণ বিভাগের সমস্ত থানার এক্তিয়ার আছে, অর্থাৎ পার্ক স্ট্রিট, শেক্সপিয়র সরণি, আলিপুর, হেস্টিংস, ময়দান, ভবানীপুর, কালীঘাট, টালিগঞ্জ, চারু মার্কেট, নিউ আলিপুর এবং চেতলা।   পরিবহন    রাস্তা  কেন্দ্র|থাম্ব| ক্লাইভ রোড, হেস্টিংস থাম্ব| আলিপুর রোড এবং এজেসি বোস রোড ক্রসিং, হেস্টিংস   ট্রেন  কলকাতা সার্কুলার রেলপথের প্রিন্সেপ ঘাট রেলস্টেশন এবং ইডেন গার্ডেন রেলস্টেশনটি নিকটতম রেলস্টেশন।   তথ্যসূত্র   বিষয়শ্রেণী:মধ্য কলকাতার পাড়া বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:কলকাতার পাড়া
সুবোধ অধিকারী হলেন সর্বভারতীয় তৃণমূল কংগ্রেসের একজন ভারতীয় রাজনীতিবিদ। ২০২১ সালের মে মাসে তিনি বিজপুর থেকে পশ্চিমবঙ্গ বিধানসভার সদস্য নির্বাচিত হন। তিনি উত্তর ২৪ পরগনা জেলা থেকে সর্বভারতীয় তৃণমূল কংগ্রেসের জেলা সাধারণ সম্পাদকও।   কর্মজীবন  অধিকারীর বাড়ি উত্তর ২৪ পরগনার হালিশহরে। তিনি ২০১৪ সালে মহাত্মা গান্ধী বিশ্ববিদ্যালয়, পশ্চিমবঙ্গ থেকে বিএ পাস করেন। তার বাবার নাম সন্তোষ অধিকারী। তিনি বিজপুর বিধানসভা থেকে ২০২১ সালের পশ্চিমবঙ্গ বিধানসভা নির্বাচনে প্রতিদ্বন্দ্বিতা করেছিলেন এবং মুকুল রায়ের ছেলে শুভ্রাংশু রায়ের বিরুদ্ধে আসনটি জিতেছিলেন।   তথ্যসূত্র   বিষয়শ্রেণী:১৯৭২-এ জন্ম বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:উত্তর চব্বিশ পরগনা জেলার ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:জীবিত ব্যক্তি
হোজে বনিফাসিও দে আন্দ্রাদা ই সিলভা (জুন ১৩, ১৭৬৩ - এপ্রিল ৬, ১৮৩৮) ছিলেন ব্রাজিলের একজন কূটনীতিজ্ঞ, নিসর্গী, অধ্যাপক এবং কবি। তিনি সাঁউ পাউলুর সান্তোসে (পরবর্তীতে পর্তুগীজ সাম্রাজ্যের অধীন) জন্মগ্রহণ করেন। তিনি ব্রাজিলীয় স্বাধীনতার সবচেয়ে গুরূত্বপূর্ণ একজন পরামর্শদাতা এবং তার পরমর্শই সম্রাট প্রথম ডোম পেদ্রোর সাফল্যের অন্যতম কারণ। তিনি গণশিক্ষায় সমর্থন করতেন, মৃত্যুদণ্ডবিলোপপন্থী ছিলেন এবং নতুন রাজধানী ব্রাজিলের অভ্যন্তরের অনুন্নত কোন জায়গায় করার প্রস্তাব দেন (এক শতাব্দীর পর যা ব্রাসিলিয়ায় প্রতিফলন ঘটে)। নিসর্গী হিসেবে তার কর্মজীবন চারটি নতুন খনিজ পদার্থ আবিষ্কারের দ্বারা চিহ্নিত করা হয়েছিল।  ১৮০০ সালে আন্দ্রাদা ই সিলভা কইম্ব্রায় ভূতত্ত্ব অধ্যাপক নিযুক্ত হন এবং অতিশীঘ্রই পর্তুগিজ খনি বিভাগের পরিদর্শক জেনারেল হিসেবে অভিষিক্ত হন। ১৮১২ সালে তাকে লিসবন এর বিজ্ঞান একাডেমীর (একাডিমিয়া দাস সাইন্সিয়া দে লিসবোয়া) চিরস্থায়ী সচিব করা হয়েছিল। ১৮১৯ সালে উপনিবেশে ফিরে তিনি প্রথম পেদ্রোর পুনরায় লিসবন আদালত ডাকার বিরোধিতাকে তড়ান্বিত করেন এবং ১৮২১ সালে পেদ্রো তাকে তার মন্ত্রীদের মধ্যে একজন হিসেবে নিয়োগ করেন। যখন স্বাধীনতা ঘোষণা করা হয় তখন আন্দ্রদা ই সিলভা অভ্যন্তর এবং পররাষ্ট্র বিষয়ক মন্ত্রী হিসেবে নিযুক্ত হন। যখন রাষ্ট্রটি স্থায়ীভাবে প্রতিষ্ঠা লাভ করে তখন তিনি পুনরায় গণপরিষদ কর্তৃক নির্বাচিত হন কিন্তু তার কূটনৈতিক প্রধান নীতির কারণে জুলাই ১৮২৩ সালে তাকে তার অফিস থেকে বরখাস্ত করা হয়।  নভেম্বরে বিধানসভা ভেঙ্গে যাওয়ার পর তিনি গ্রেফতার হন ও তাকে ফ্রান্সে নির্বাসনে পাঠানো হয়, যেখানে তিনি বোরডিয়াক্সে বসবাস করতেন। ১৮২৯ সালে তাকে ব্রাজিলে প্রত্যাবর্তনের অনুমতি দেওয়া হয়। কিন্তু ১৮৩৩ সালে পুনরায় গ্রেফতার হন এবং প্রথম পেদ্রোর জন্য তার জীবনের পরবর্তী দিনগুলো নাইটেরোই শহরে অবসরে কাটান। তিনি ব্রাজিল রদ পকল্পেরও একজন লেখক, যা ১৮২৩ সালের গণপরিষদের উপর ভিত্তি করে লেখা। হোজে বনিফাসিও তার জীবনের অংশ ইউরোপে কাটান। কইম্ব্রা থেকে আইন ও প্রাকৃতিক দর্শনশাস্ত্রে স্নাতক সম্পন্ন করে তিনি একাডিমিয়া দাস সাইন্সিয়া দে লিসবোয়ায় যোগদান করেছিলেন।  ইউরোপে ভ্রমণের সময় তিনি অন্যান্য বিজ্ঞানীদের সাথে রসায়ন ও খনিজবিজ্ঞান নিয়ে চর্চা করেন। তিনি তথ্য সংগ্রহ, বৈজ্ঞানিক অভিজ্ঞতা তৈরি করেছিলেন এবং চার ধরনের নতুন ও আরো অজানা আট প্রজাতির খনিজ পদার্থ আবিষ্কার করেছিলেন। খনিজ আন্দ্রাদিতে তার নামেই নামকরণ করা হয়েছে। তার অন্যান্য আবিষ্কারের মধ্যে পেটালিট অন্যতম যা লিথিয়ামযুক্ত পদার্থ দিয়ে তৈরি। তিনি ১৮-শতকের শেষের দিকে সুইডেন ভ্রমণের সময় এটি আবিষ্কার করেন। তিনি আর একটি গুরূত্বপূর্ণ লিথিয়াম যুক্ত খনিজ পদার্থ স্পুডোম্যান স্টকহোমের কাছের এক দ্বীপ থেকে প্রথম আবিষ্কার করেন।   গ্রন্থপঞ্জি       তথ্যসূত্র      বিষয়শ্রেণী:১৭৬৩-এ জন্ম বিষয়শ্রেণী:১৮৩৮-এ মৃত্যু বিষয়শ্রেণী:ব্রাজিলীয় রাজনীতিবিদ বিষয়শ্রেণী:জাতির জনক বিষয়শ্রেণী:পর্তুগিজ বংশোদ্ভূত ব্রাজিলীয় ব্যক্তি বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য বিষয়শ্রেণী:১৮শ শতাব্দীর ব্রাজিলীয় লেখক বিষয়শ্রেণী:১৯শ শতাব্দীর ব্রাজিলীয় ব্যক্তি বিষয়শ্রেণী:ব্রাজিলীয় বিলোপবাদী বিষয়শ্রেণী:ব্রাজিলীয় ভূতত্ত্ববিদ বিষয়শ্রেণী:কোয়েমব্রা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ব্রাজিলের মন্ত্রী বিষয়শ্রেণী:ব্রাজিলের পররাষ্ট্রমন্ত্রী বিষয়শ্রেণী:ব্রাজিলীয় রাজতন্ত্রবাদী বিষয়শ্রেণী:ব্রাজিলীয় রোমান ক্যাথলিক
তারিক বোকেন্সা () (জন্ম ১৯শে নভেম্বর ১৯৮১ অ্যানাবাতে) একজন আলজেরীয় দৌড়বীর। তার পছন্দের বিভাগ হল ১৫০০মিটার।   বহিঃসংযোগ     বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি বিষয়শ্রেণী:আলজেরীয় ক্রীড়াবিদ বিষয়শ্রেণী:আলজেরিয়ার অলিম্পিক ক্রীড়াবিদ বিষয়শ্রেণী:মধ্যম দূরত্ব দৌড়বাজ বিষয়শ্রেণী:২০০৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০০৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:People from Annaba বিষয়শ্রেণী:আলজেরীয় দৌড়বিদ বিষয়শ্রেণী:২১শ শতাব্দীর আলজেরীয় ব্যক্তি
বাদর বানুন (জন্ম: ৩০ সেপ্টেম্বর ১৯৯৩) হলেন মরক্কোর একজন পেশাদার ফুটবলার, যিনি মরক্কোর ক্লাব রাজা কাসাব্লাঙ্কা এবং মরক্কো জাতীয় দলের হয়ে একজন রক্ষণভাগের খেলোয়াড় হিসেবে খেলেন।Informations on Badr Banoun in footballdatabase.eu  আন্তর্জাতিক ক্যারিয়ার ২০১৭ সালের ৭ই অক্টোবর তারিখে, তিনি ২০১৮ ফিফা বিশ্বকাপ বাছাইপর্বে গাবোনের বিরুদ্ধে ম্যাচে খেলার মাধ্যমে মরক্কো জাতীয় দলের হয়ে আন্তর্জাতিক পর্যায়ে অভিষেক করেন। উক্ত ম্যাচে তিনি মিধি বেনাতিয়ার বদলি খেলোয়াড় হিসেবে মাঠে নেমেছিলেন; উক্ত ম্যাচে মরক্কো ৩–০ গোলে জয়লাভ করে।  ২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।  তথ্যসূত্র  বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:মরক্কী ফুটবলার বিষয়শ্রেণী:মরক্কোর প্রবাসী ফুটবলার বিষয়শ্রেণী:রাজা অ্যাথলেটিক ক্লাবের খেলোয়াড় বিষয়শ্রেণী:কাসাব্লাঙ্কার ব্যক্তি বিষয়শ্রেণী:মরক্কোর আন্তর্জাতিক ফুটবলার বিষয়শ্রেণী:বেরকান স্পোর্টস রেনেসাঁর খেলোয়াড় বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:বুতুলাহের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:মিশরীয় প্রিমিয়ার লিগের খেলোয়াড় বিষয়শ্রেণী:কাতার স্টার্স লিগের খেলোয়াড় বিষয়শ্রেণী:আল আহলি স্পোর্টিং ক্লাবের খেলোয়াড় বিষয়শ্রেণী:মিশরে প্রবাসী ফুটবলার বিষয়শ্রেণী:২০১৮ আফ্রিকান নেশন্স চ্যাম্পিয়নশিপের খেলোয়াড়
ছেঁড়া দ্বীপ হলো বাংলাদেশের মানচিত্রে দক্ষিণের সর্বশেষ বিন্দু। দক্ষিণ দিকে এর পরে বাংলাদেশের আর কোনো ভূখণ্ড নেই। সেন্ট মার্টিন থেকে বিচ্ছিন্ন ১০০ থেকে ৫০০ বর্গমিটার আয়তনবিশিষ্ট কয়েকটি দ্বীপ রয়েছে, যেগুলোকে স্থানীয়ভাবে 'ছেঁড়াদিয়া' বা 'সিরাদিয়া' বলা হয়ে থাকে। ছেঁড়া অর্থ বিচ্ছিন্ন বা আলাদা, আর মূল দ্বীপ-ভূখণ্ড থেকে কিছুটা বিচ্ছিন্ন বলেই এ দ্বীপপুঞ্জের নাম ছেঁড়া দ্বীপ।   বিবরণ  প্রবাল দ্বীপের ইউনিয়ন সেন্টমার্টিন থেকে ছেঁড়া দ্বীপ প্রায় আট কিলোমিটার দক্ষিণে অবস্থিত। দক্ষিণের এই বিচ্ছিন্ন দ্বীপে রয়েছে প্রচুর প্রাকৃতিক পাথর। দ্বীপের প্রায় অর্ধেকই জোয়ারের সময় সমুদ্রের পানিতে ডুবে যায়। এই এলাকাটি সরকারের ঘোষিত একটি 'পরিবেশ-প্রতিবেশ সংকটাপন্ন এলাকা'। এরকম এলাকায় ব্যক্তিগত বা প্রাতিষ্ঠানিক মালিকানায় জমি কেনা, এমনকি কোনো প্রকার স্থাপনা নির্মাণ আইনত নিষিদ্ধ।  চট্টগ্রাম, পতেঙ্গা বা টেকনাফ থেকে আগে সেন্টমার্টিন-এ যেতে হয়। তারপর ভাটার সময় সেখান থেকে হেঁটেই ছেঁড়া দ্বীপে যাওয়া যায়। অবশ্য জোয়ারের সময় যেতে হয় লঞ্চে করে।  চিত্রশালা  আরও দেখুন  বাংলাদেশের দ্বীপের তালিকা   তথ্যসূত্র   বিষয়শ্রেণী:বাংলাদেশের দ্বীপ বিষয়শ্রেণী:বঙ্গোপসাগরের দ্বীপ বিষয়শ্রেণী:বাংলাদেশের জনবসতিহীন দ্বীপ বিষয়শ্রেণী:কক্সবাজার জেলা বিষয়শ্রেণী:চট্টগ্রাম বিভাগ
তাহির মাহমুদ (জন্ম ১৫ সেপ্টেম্বর ১৯৬২) একজন পাকিস্তানি সাবেক ক্রিকেটার। ১৯৮১ থেকে ২০০৩ সাল পর্যন্ত পাকিস্তানের বেশ কয়েকটি ঘরোয়া দলের হয়ে প্রতিনিধিত্ব করেছেন। সমগ্র খেলোয়াড়ী জীবনে ৪৮টি প্রথম-শ্রেণীর এবং ২৪টি লিস্ট এ ম্যাচে অংশ নিয়েছিলেন।  আরও দেখুন  পাকিস্তান অটোমোবাইলস কর্পোরেশন ক্রিকেটারদের তালিকা   তথ্যসূত্র    বহিঃসংযোগ     বিষয়শ্রেণী:শিয়ালকোট থেকে আগত ক্রিকেটার বিষয়শ্রেণী:শিয়ালকোটের ক্রিকেটার বিষয়শ্রেণী:পাকিস্তান অটোমোবাইলস কর্পোরেশনের ক্রিকেটার বিষয়শ্রেণী:গুজরানওয়ালার ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৬২-এ জন্ম
আব্দুল খালেক, আবদুল খালেক অথবা খালিক একটি মুসলিম পুরুষের নাম। এই নামের ব্যক্তিদের তালিকা নিচে দেয়া হলোঃ   আবদুল খালেক, –বাংলাদেশ পুলিশের প্রথম মহা পুলিশ পরিদর্শক (আইজিপি) ও প্রথম স্বরাষ্ট্র সচিব।  আব্দুল খালেক, –একজন বাংলাদেশী শিল্প নির্দেশক।  আবদুল খালেক (বীর বিক্রম), –বাংলাদেশের স্বাধীনতা যুদ্ধের একজন বীর মুক্তিযোদ্ধা। (বীর বিক্রম)  আবদুল খালেক (বীর প্রতীক), –বাংলাদেশের স্বাধীনতা যুদ্ধের একজন বীর মুক্তিযোদ্ধা। (বীর প্রতীক)  আবদুল খালেক (শিক্ষাবিদ), –বাংলাদেশের শিক্ষাবিদ ও রাজশাহী বিশ্ববিদ্যালয়ের প্রাক্তন উপাচার্য।  আবদুল খালেক (ফুটবলার), –১৯৭১ সালের স্বাধীন বাংলা ফুটবল দলের একজন খেলোয়াড় ও মুক্তিযোদ্ধা।  আব্দুল খালেক (ব্রাহ্মণবাড়িয়ার রাজনীতিবিদ), –বাংলাদেশ সেনাবাহিনীর অবসরপ্রাপ্ত মেজর ও ব্রাহ্মণবাড়িয়া-৬ আসনের সাবেক সাংসদ।  আবদুল খালেক (ময়মনসিংহের রাজনীতিবিদ) -বাংলদেশের রাজনীতিবিদ ও ময়মনসিংহ-৭ আসনের সাবেক সাংসদ।  আব্দুল খালেক (নেত্রকোনার রাজনীতিবিদ) –বাংলদেশের নেত্রকোণা জেলার রাজনীতিবিদ যিনি য়মনসিংহ-২৫ আসনের সংসদ সদস্য ছিলেন।   আরও দেখুন    তালুকদার আব্দুল খালেক –বাংলদেশের ও বাগেরহাট-৩ প্রাক্তন সংসদ সদস্য যিনি খুলনা সিটি কর্পোরেশনের মেয়র।  আবদুল খালেক চন্টু –বাংলাদেশ জাতীয়তাবাদী দলের রাজনীতিবিদ এবং কুষ্টিয়া-৩ আসনের সাবেক সংসদ সদস্য।  আব্দুল খালেক মোল্লা –ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত।  বিষয়শ্রেণী:আরবি পুরুষবাচক প্রদত্ত নাম বিষয়শ্রেণী:পুরুষবাচক প্রদত্ত নাম
নিকোলাস দিমিত্রি কনস্টানটাইন গ্যালিতজিন (জন্ম: ২৯ সেপ্টেম্বর ১৯৯৪ , হ্যামারস্মিথ, লন্ডন, ইংল্যান্ডে)  তার বাবা, জিওফ্রে লিও আলেকজান্ডার গ্যালিতজিন, একজন উদ্যোক্তা এবং লন্ডন শহরের একজন প্রাক্তন অর্থ ব্যবস্থাপক, যার ব্যবসার মধ্যে রয়েছে গ্লাস-রিসাইক্লিং।  তার মা হলেন গ্রীক বংশোদ্ভূত।   লোরা মারিয়া কনস্টান্টিনা পাপায়ানি  তার বোন, লেক্সি গ্যালিতজিন, একজন চিত্রকর এবং অভ্যন্তরীণ নকশাকর।  নিকোলাসের দাদা ৯ এপ্রিল ১৯৫৬-এ তার নাম এডওয়ার্ড রালফ আলেকজান্ডার টায়ার থেকে এডওয়ার্ড রালফ আলেকজান্ডার গ্যালিতজিনে পরিবর্তন করেন। নিকোলাসের পিতার পক্ষের পূর্বপুরুষরা সকলেই ব্রিটিশ।  গ্যালিতজিন ডালউইচ কলেজে যান।  গ্যালিটজাইন শৈশবে রাগবি এবং ফুটবল খেলতেন এবং কাউন্টি-পর্যায়ের ক্রীড়া প্রতিযোগিতায় অংশগ্রহণ করেন। তার রোটেটর কাফের আঘাতে খেলাধুলা বন্ধের আগ পর্যন্ত তিনি হারলেকুইনস একাডেমির হয়ে খেলেন।   তথ্যসূত্র  বিষয়শ্রেণী:ইংরেজ গানলেখক বিষয়শ্রেণী:ইংরেজ সঙ্গীতশিল্পী-গীতিকার বিষয়শ্রেণী:ইংরেজ সঙ্গীতশিল্পী বিষয়শ্রেণী:ইংরেজ টেলিভিশন অভিনয়শিল্পী বিষয়শ্রেণী:ইংরেজ চলচ্চিত্র অভিনয়শিল্পী বিষয়শ্রেণী:ইংরেজ অভিনেতা বিষয়শ্রেণী:২১শ শতাব্দীর ব্রিটিশ অভিনেতা বিষয়শ্রেণী:লন্ডনের অভিনেতা বিষয়শ্রেণী:মার্কিন বংশোদ্ভূত ইংরেজ ব্যক্তি বিষয়শ্রেণী:ইংরেজ টেলিভিশন অভিনেতা বিষয়শ্রেণী:ইংরেজ চলচ্চিত্র অভিনেতা বিষয়শ্রেণী:জীবিত ব্যক্তি বিষয়শ্রেণী:১৯৯৪-এ জন্ম
থ্রি টাইডি টাইগারস টাইড আ টাই টাইটার (   ) হলো ২০২২ সালে মুক্তিপ্রাপ্ত একটি ব্রাজিলীয় নাট্যধর্মী চলচ্চিত্র যার পরিচালক ছিলেন গুস্তাভো ভিনাগ্রে।Matthew Joseph Jenner, "Berlinale 2022 review: Three Tidy Tigers Tied a Tie Tighter (Gustavo Vinagre)". International Cinephile Society, 24 February 2022. চলচ্চিত্রটি তিন তরুণ কুইয়ার ব্যক্তিকে কেন্দ্র করে নির্মিত, যারা সাও পাওলো শহরে ঘুরে বেড়াচ্ছে। তারা এমন এমন এক সময়ে রয়েছে যখন শহরটিতে মস্তিষ্ক সংক্রামিত করে এবং স্মৃতিশক্তি নষ্ট করে দেয়, এমন এক ভাইরাসঘটিত মহামারীর আরম্ভ হয়েছে।  অন্যান্য অভিনেতাদের মধ্যে রয়েছেন ইসাবেলা পেরেইরা, জোনাতা ভিয়েরা, পেদ্রো হিবাইরো, জিল্দা নোমাচে, কার্লোস এসচার, জুলিয়া ক্যাথারিন, ইভানা ওয়ান্ডার, সিদা মোরেরা, এভেরালদো পোন্তেস, নিলসিয়া ভিসেন্তে অন্তর্ভুক্ত রয়েছে।  ৭২তম বার্লিন আন্তর্জাতিক চলচ্চিত্র উৎসবের ফোরাম প্রোগ্রামে চলচ্চিত্রটির প্রিমিয়ার হয়,"Berlin 2022: Screen’s guide to the Special, Forum and Generation titles". Screen Daily, 9 February 2022. যেখানে এটি সেরা এলজিবিটিকিউ ধারার পূর্ণদৈর্ঘ্য চলচ্চিত্রের জন্য টেডি পুরস্কার লাভ করে।Sandra Ramírez Ortega, "Latin films win Teddy Awards in Berlin". Al Día, 21 February 2022. চলচ্চিত্রটি ৩৮তম লুব্লিয়ানা এলজিবিটি চলচ্চিত্র উৎসবে পিঙ্ক ড্রাগন জুরি পুরস্কারও অর্জন করে।   অভিনেতা   ইসাবেলা পেরেইরা  জোনাতা ভিয়েরা  পেদ্রো হিবাইরো  জিল্দা নোমাচে  কার্লোস এসচার  জুলিয়া ক্যাথারিন  ইভানা ওয়ান্ডার  সিদা মোরেরা  এভেরালদো পোন্তেস  নিলসিয়া ভিসেন্তে  ইনেস ব্রাজিল  সমালোচকদের প্রতিক্রিয়া ইন্টারনেট মুভি ডেটাবেজে ২১০ জন চলচ্চিত্র সমালোচকের পর্যালোচনার ভিত্তিতে চলচ্চিত্রটি ১০-এর মধ্যে গড় ৫.৯ রেটিং পেয়েছে (জুলাই ২০২৫)।  অন্যদিকে, লেটারবক্সডে ৯ জন চলচ্চিত্র সমালোচকের পর্যালোচনার ভিত্তিতে চলচ্চিত্রটি ৫-এর মধ্যে গড় ৩.৪ রেটিং পেয়েছে (জুলাই ২০২৫)।   তথ্যসূত্র    বহিঃসংযোগ     বিষয়শ্রেণী:২০২২-এর নাট্য চলচ্চিত্র বিষয়শ্রেণী:২০২২-এর চলচ্চিত্র বিষয়শ্রেণী:এলজিবিটিকিউ সম্পর্কিত চলচ্চিত্র
শুভাগত চৌধুরী (১৯৪৭ - ১৫ জানুয়ারি ২০২৫) একজন বাংলাদেশি চিকিৎসক এবং লেখক ছিলেন। বিজ্ঞান/কল্পবিজ্ঞান/পরিবেশবিজ্ঞান শাখায় বিশেষ অবদানের জন্য তিনি ২০২১ সালের বাংলা একাডেমি সাহিত্য পুরস্কার অর্জন করেন।  জীবনী শুভাগত চৌধুরী ১৯৪৭ সালে সিলেটে জন্মগ্রহণ করেন। সিলেটে প্রাথমিক শিক্ষা দিয়ে শিক্ষাজীবন শুরু করেন। তিনি কলকাতায় শান্তিনিকেতনেও কিছুকাল পড়ালেখা করেন। পরে চিকিৎসা বিষয়ে আগ্রহী হয়ে চিকিৎসাবিদ্যায় পড়ালেখা করেন। কর্মজীবনে চট্টগ্রাম বিশ্ববিদ্যালয়ের চিকিৎসা অনুষদের ডিন এবং পরে চট্টগ্রাম মেডিকেল কলেজের অধ্যক্ষ হিসেবেও দায়িত্ব পালন করেন। ২০০৪ সালে সরকারি চাকরি থেকে অবসর গ্রহণের পর বারডেমসহ বিভিন্ন হাসপাতালে চিকিৎসা সেবা প্রদান করেন। শুভাগত নিউইয়র্ক সায়েন্স একাডেমীর নির্বাচিত সদস্য ছিলেন।  চিকিৎসাবিজ্ঞানে তিনি অসংখ্য গ্রন্থ, গবেষণা ও প্রবন্ধ রচনা করেন। তার গবেষণার মূল বিষয় প্রাণরসায়ন, পুষ্টি ও চিকিৎসা-শিক্ষা পদ্ধতি।  শুভাগত চৌধুরী ২০২৫ সালের ১৫ জানুয়ারি ৭৮ বছর বয়সে ঢাকার ইব্রাহিম কার্ডিয়াক হাসপাতাল ও গবেষণা ইনস্টিটিউটে ক্যান্সারে আক্রান্ত হয়ে মৃত্যুবরণ করেন।  তথ্যসূত্র  বিষয়শ্রেণী:১৯৪৭-এ জন্ম বিষয়শ্রেণী:২০২৫-এ মৃত্যু বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:সিলেট জেলার ব্যক্তি বিষয়শ্রেণী:বাংলাদেশী চিকিৎসক বিষয়শ্রেণী:বাংলাদেশী লেখক বিষয়শ্রেণী:বাঙালি লেখক
সিমরজিৎ সিং (জন্ম ১৭ জানুয়ারি ১৯৯৮) একজন ভারতীয় ক্রিকেটার যিনি ঘরোয়া ক্রিকেটে দিল্লির প্রতিনিধিত্ব করেন। তিনি একজন ডানহাতি ব্যাটসম্যান এবং ডানহাতি মিডিয়াম পেসার।   কর্মজীবন   সিমারজিৎ ২০ সেপ্টেম্বর ২০১৮-এ ২০১৮-১৯ বিজয় হাজারে ট্রফিতে দিল্লির হয়ে লিস্ট এ অভিষেক করেছিলেন। তিনি ২০ নভেম্বর ২০১৮-এ ২০১৮-১৯ রঞ্জি ট্রফিতে দিল্লির হয়ে প্রথম-শ্রেণীর ক্রিকেটে অভিষেক করেন। ২০১৯-২০ সৈয়দ মুশতাক আলী ট্রফিতে দিল্লির হয়ে ১১ নভেম্বর ২০১৯-এ তার টি-টোয়েন্টি অভিষেক হয়েছিল।  ২০২১ সালের জুনে, ভারতের শ্রীলঙ্কা সফরে তাকে পাঁচজন নেট বোলারের একজন হিসেবে নামকরণ করা হয়েছিল। ভারতীয় দলে কোভিড-১৯- এর ইতিবাচক মামলার পরে, সিংকে তাদের সফরের শেষ দুটি টি-টোয়েন্টি আন্তর্জাতিক (টি-২০আই) ম্যাচের জন্য ভারতের প্রধান দলে যোগ করা হয়েছিল।  ২০২১ সালের সেপ্টেম্বরে, আহত অর্জুন টেন্ডুলকারের জায়গায় সিংকে ২০২১ ইন্ডিয়ান প্রিমিয়ার লিগের বাকি টুর্নামেন্টের জন্য মুম্বই ইন্ডিয়ান্স স্কোয়াডে যোগ করা হয়েছিল। ২০২২ সালের ফেব্রুয়ারিতে, ২০২২ সালের ইন্ডিয়ান প্রিমিয়ার লিগ টুর্নামেন্টের নিলামে চেন্নাই সুপার কিংস তাকে কিনেছিল।  বহিঃসংযোগ       বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় ক্রিকেটার বিষয়শ্রেণী:দিল্লির ক্রিকেটার বিষয়শ্রেণী:মুম্বই ইন্ডিয়ান্সের ক্রিকেটার বিষয়শ্রেণী:চেন্নাই সুপার কিংসের ক্রিকেটার বিষয়শ্রেণী:জন্মস্থান অনুপস্থিত (জীবিত ব্যক্তি)
২০০২ সালে দক্ষিণ ভারতে তাপে ১,০৩০ জনেরও বেশি লোক নিহত হয়েছিল। মৃতদের অধিকাংশই দরিদ্র ও বয়স্ক এবং বেশিরভাগ মৃত্যুর ঘটনা ঘটেছে দক্ষিণের অন্ধ্র প্রদেশে। যে জেলাগুলি সবচেয়ে বেশি প্রভাবিত হয়েছিল, তাপ এতটাই তীব্র ছিল যে পুকুর এবং নদীগুলি বাষ্পীভূত হয়েছিল এবং একই জেলাগুলিতে পাখিরা আকাশ থেকে পড়ে গিয়েছিল এবং প্রাণীরা তীব্র তাপ থেকে ভেঙে পড়ছিল। কর্মকর্তারা এটিকে চার বছরের মধ্যে সবচেয়ে খারাপ তাপপ্রবাহ বলে জানিয়েছেন।  তথ্যসূত্র  বিষয়শ্রেণী:ভারতে তাপপ্রবাহ  ভারতীয় হিটওয়েভ, ২০০২ বিষয়শ্রেণী:অন্ধ্রপ্রদেশের ইতিহাস (১৯৪৭-২০১৪) বিষয়শ্রেণী:অন্ধ্রপ্রদেশে বিপর্যয়  ভারতীয় হিটওয়েভ, ২০০২